Tervetuloa ohjelmaan. Mun nimi on Sirpa Laitinen.
Tänään puhutaan rakkaudesta.
Mä oon otsikoinut aiheen: "Rakkaus on verenpunainen".
Tää johtuu keskusteluista, joita oon käynyt ihmisten kanssa -
ja siitä, mitä mediasta oon lukenut rakkauden määritelmästä.
Oon löytänyt joitain määritelmiä -
ja pisimmässä rakkaus on pilkottu kuuteen osaan.
Eros -seksuaalinen intohimo, -
filia -rakkaus ystäviä ja perhettä kohtaan, -
ludus -kiusoittelevaa rakkautta, joka tuo esiin sisäistä lastamme, -
pragma olis kestävää, kärsivällistä rakkautta, -
jota esim. isovanhemmat kohdentavat lapsenlapsiinsa.
Agape on rakkauden korkein muoto, pyyteetöntä rakkautta.
Sitten on tämmönen philautia, terve itserakkaus.
Näitä kun lueskelin, niin kyllä ajattelin, -
että tässä on luettelo ihmisen tunteista lähinnä.
Näissä puhutaan fyysisistä tai psyykkisistä tuntemuksista.
Mutta mitä on oikein rakkaus, -
jos tässä oli paljon tunteita?
Luetaan Raamatusta mitä Paavali sanoo meille rakkaudesta.
Muistatte tutun Kor. 13:4-8:
"Rakkaus on pitkämielinen, rakkaus on lempeä, -
rakkaus ei kadehdi, ei kerskaa, ei pöyhkeile, -
ei käyttäydy sopimattomasti, ei etsi omaa etuaan, -
ei katkeroidu, ei muistele kärsimäänsä pahaa, -
ei iloitse vääryydestä vaan iloitsee yhdessä totuuden kanssa. -
Kaiken se peittää, kaikessa uskoo, kaiken se kärsii. -
Rakkaus ei koskaan häviä."
Paavalin määritelmä on erilainen kuin nämä aikaisemmin luetut.
Kaksikymmentä vuotta sitten sain mieheni kanssa häälahjaksi kellon, -
missä oli tää korinttilaiskirjeen kohta rakkaudesta.
Muistan elävästi, että ajattelin:
"Kauheeta." Tuli oikein pisto omaantuntoon.
Kuka pystyy olemaan tällainen? Onko tässä nyt joku ohje meille?
Huomasin, etten mä ainakaan ole pitkämielinen ja lempeä ja ihana.
Ja niinhän se sitten on, -
että vain Pyhän Hengen kautta me voidaan tuottaa Hengen hedelmää, -
jota nää edellä mainitut määritelmät on.
Jeesus uhrasi itsensä ristillä.
Kulki sen kärsimyksen tien kuuliaisuudesta Isälle.
Jeesus kesti pilkan, häpeän, fyysiset kärsimykset -
ja hylkäämisen kivun.
Hän jopa ristillä luuli, että Isäkin on Hänet hylännyt.
Ei ole suurempaa rakkaudenosoitusta kuin antaa henkensä toisen edestä.
Jeesus sanoi (Matt. 26:39):
"Isäni, jos mahdollista, anna tämän maljan mennä ohitseni. -
Mutta ei niin kuin minä tahdon vaan niin kuin sinä."
Ja Hän antoi henkensä ja vuodatti verensä, -
jotta meillä olis yhteys Jumalaan.
Mulle rakkaus sisältää myös armon.
Jeesuksen ansiosta me ollaan armahdettuja syntisiä -
ja vapaita tuomiosta.
Jeesus näytti meille esimerkkiä -
pestessään opetuslasten jalat.
Hän on ihan konkreettisesti polvistunut sinne alas -
ja palvellut, Hän, joka on kuitenkin kuningasten Kuningas.
Ja antoi viimeisenä ohjeena, jopa käskynä, että rakastakaa toisianne.
Miten me sitten selvitään näin vaativasta urakasta, -
kun Jeesus antoi henkensä ja näytti meille mallia?
On totta, että me ei pystytä samaan mihin Jeesus on pystynyt.
Sen takia rakkaus sisältää armon.
Jeesus näytti toki mallia miten kuuluu elää -
ja Hän sanoi: "Se, joka pitää minun käskyni, rakastaa minua."
Eli jos me ollaan kuuliaisia, me osoitetaan sillä sitä rakkautta.
Rakkaus ei mun mielestä ole pelkkä tunne, vaikka tuntuukin ihanalta, -
kun saa olla yhteydessä Jumalaan ja ammentaa sieltä rakkautta -
kuivaan ihmiseen, jossa ei ilman Jeesusta olisi kuin pieni henkäys.
Saako sitten itseään rakastaa?
Jeesus vastaa lainoppineen kysymykseen suurimmasta käskystä:
"Lainoppinyt kysyi: 'Opettaja, mikä on lain suurin käsky?' -
Jeesus vastasi: "'Rakasta Herraa, Jumalaasi, kaikesta sydämestäsi, -
kaikesta sielustasi ja kaikella ymmärrykselläsi.' -
Tämä on suurin ja ensimmäinen käsky. -
Toinen, tämän kaltainen, on: 'Rakasta lähimmäistäsi niin kuin itseäsi.' -
Näihin kahteen käskyyn sisältyy koko laki ja profeetat."
Eli ensin tulee rakastaa Jumalaa.
Ja me ei voida rakastaa sellaista, jota emme tunne.
Joten ensisijaisesti on hyvä hakeutua Jumalan läsnäoloon.
Jumalan sanan lukeminen piirtää meidän sydämeen -
Jumalan tahtoa ja rakkautta.
Yhteys Jumalaan tulee rukouksen ja hengellisten laulujen kautta.
Meidän on hyvä viettää laatuaikaa Jumalan kanssa, -
että me voidaan saada sitä rakkautta, jota Jeesuksellakin oli.
Kun me rakastetaan Jumalaa, se toimii vastavuoroisesti.
Ensin saamme Jumalalta rakkautta ja sitten vasta osaamme rakastaa.
Sitten me osataan rakastaa läheisimpiäkin ihan eri tavalla.
Mutta todellakin, -
tässä sanotaan: "Rakasta lähimmäistäsi niin kuin itseäsi".
Me tulee rakastaa myös itseämme.
Kyllä se niin on, että jos me ei osata itseämme rakastaa, -
me ei päästä siihen täyteen Jumalan lapsen vapauteen ja onneen, -
mikä meille ois tarjolla.
Joten mä haluan oikeen nyt rohkaista sua siellä, -
että jos sä koet, ettet rakasta itseäsi, -
lähde etsimään itsestäsi hyviä asioita ja vahvuuksia.
Kysy ystäviltäsi mitä hyvää he näkevät sinussa.
Joskus on hyvä puhua terapeutin kanssa, jotta itsetunto -
ja identiteetti voi vahvistua ja rakentua uudelleen.
Rakentua sellaiseksi miksi Jumala on sinut luonut.
Tiedätkö, Jumala ei oo luonut yhtään turhaa ihmistä maan päälle.
Hän rakastaa meitä silloinkin, kun me ollaan änkyröitä ja hankalia.
Silloinkin, kun me ollaan rikottu lakia.
Hänen rakkautensa on ikuinen ja kestävä.
Me voidaan luottaa siihen...
Ihan niin kuin itse äitinä näen lapseni...
Jos hän tekee asioita, -
mikään ei vähennä sitä rakkautta, jota mä tunnen heitä kohtaan.
Ja kuitenkaan mä en pysty rakastamaan heitäkään -
niin paljon kuin Jumala rakastaa sinua ja minua.
Sen takia mä oikein rohkasen vapautumaan ja luottamaan.
Lähesty Jumalaa ja luota siihen, -
ettei Hän näe sinua vikojesi kautta, -
vaan täydellisenä Jumalan kuvana Jeesuksen Kristuksen kautta.
Lähestymällä Jumalaa voidaan kokea suurta verenpunaista voimaa, -
joka oikeestaan on Jumalan läsnäoloa elämässämme.
Rukoillaan vielä tähän loppuun.
Isä, mä kiitän, että Sä olet rakkaus itse.
Otit orjan muodon ja astuit ihmisten keskuuteen.
Kuljit meidän edeltä tuskan tien.
Siellä Jeesus, Isän oikealla puolella istut -
ja rukoilet lakkaamatta puolestamme.
Sä tiedät kivut, joita me ollaan parhaillaan käymässä läpi -
tai kamppailemassa jonkin kanssa.
Sä voit nytkin rakkaudessasi murtautua sinne koteihin.
Siunaa jokaista, joka hapuillenkin Sinua lähestyy.
Rukoilen, että jokainen sais kokea Sinun rakkauden tässä hetkessä.
Sais vaikka uuden alun elämään, -
niin kuin Sä haluat antaa meille niitä pieniä, uusia alkuja.
Kiitos siitä, että meillä on kaikilla oikeus lähestyä Sinua.
Kiitos siitä Herra, että Sinä et vaadi meiltä -
muuta kuin että me tulemme Sinun lapsiksesi ja otetaan se osa.
Kiitos, että jos joku on niin rikki, että kokee, -
ettei pysty parantumaan, Sä voit tehdä vaikka ihmeen.
Jeesuksen nimessä mä rukoilen eheytymistä sinne koteihin.
Rukoilen, että saa tulla uudenlainen alku nyt katsojalle, -
että hän saa todella kokea olevansa vapaa.
Lunastettu kaikesta syyllisyydestä ja saa vastaanottaa tätä rakkautta.
Jeesuksen Kristuksen nimessä. Aamen.
Tekstitys: Johanna Holmström